Na temelju članka 31. stavka 3. Zakona o postupanju s nezakonito izgrađenim zgradama (»Narodne novine« broj 86/12, 143/13, 65/17 i 14/19) i članka 31. Statuta Općine Punat (»Službene novine Primorsko-goranske županije« broj 8/18 i 10/19), Općinsko vijeće Općine Punat na 25. sjednici održanoj 20. prosinca 2019. godine, donosi

**PROGRAM
korištenja sredstava naknade za zadržavanje nezakonito izgrađenih zgrada u prostoru na području Općine Punat u 2020. godini**

**Članak 1.**

Ovim Programom utvrđuje se namjensko korištenje 30% sredstava naknade za zadržavanje nezakonito izgrađenih zgrada u prostoru na području Općine Punat.

**Članak 2.**

Planirani iznos sredstava naknade za zadržavanje nezakonito izgrađenih zgrada u prostoru iznosi **30.000,00** kuna i namjenski će se utrošiti za:

* Izradu Urbanističkog plana uređenja UPU 6 – građevinsko područje ugostiteljsko turističke namjene T3a s pripadajućim građevinskim područjima sportsko – rekreacijske namjene R6b (Prostorno planiranje K100004)

**Članak 3.**

Nominalni iznos sredstava naknade u proračunskoj godini ovisi o broju dostavljenih snimaka izvedenog stanja te naplaćenih izdanih rješenja o naknadi za zadržavanje nezakonito izgrađenih zgrada u prostoru na području Općine Punat.

**Članak 4.**

Ovaj Program stupa na snagu osmog dana od dana objave u „Službenim novinama Primorsko-goranske županije“.

OPĆINSKO VIJEĆE

OPĆINE PUNAT

 PREDSJEDNIK

 Goran Gržančić dr. med., v.r.

KLASA: 021-05/19-01/09

URBROJ: 2142-02-01-19-25

U Puntu, 20. prosinca 2019. godine